open-index/open-wikipedia-markdown huggingface dataset:
Castelo de Aranga

O **castelo de Aranga**, tamén coñecido como **castelo de Almanzor**, **Hermanzón** ou **Barmanzón**, foi construído na Alta Idade Media no territorio de Pruzos enriba do antigo Castro de Almanzor, sito a 317 m de altitude nun outeiro que domina a desembocadura do río Cambás no río Mandeo, con boas condicións de defensa natural. As ruínas están próximas ó lugar do Barreiro, na parroquia de Aranga, no concello de Aranga.

## Historia 
[miniatura|esquerda|O castelo de Aranga no sur do territorio de Pruzos ([século X|séc. X).]]
### Idade Media 
Existen diversos testemuños documentais que mencionan o castelo: no ano 966 unha doazón do bispo Sisnando II de Iria ó mosteiro de Sobrado dos Monxes que inclúe o castelo con todas as súas prestacións; no ano 995 a restauración do mosteiro de Santa Baia de Curtis promovida por San Pedro de Mezonzo, na que doa unha igrexa próxima ó castelo; no século XII outro documento vincula o castelo coa liñaxe dos Traba ou outras liñaxes próximas; por último no século XV o Preito Tabera - Fonseca menciona que foi derrubado nas revoltas irmandiñas.

### Escavación 
No xacemento foi realizada unha escavación arqueolóxica no ano 1944, dirixida por José María Luengo. Rexistráronse varios elementos arquitectónicos: a porta de acceso, unha escaleira tallada na rocha (o que implica pisos a distintos niveis) e varias liñas de defensa (unha delas con seteiras). Recuperáronse fragmentos cerámicos de recipientes de distintas facturas, tellas e ladrillos, restos de madeiras queimadas e unha punta de frecha de ferro. Luengo datou o xacemento entre finais do século X e comezos do XII.

### Estado actual 
Os restos das estruturas quedaron soterrados baixo a maleza e apenas son visibles. Entre eles destacan un muro e mailos elementos tallados na rocha: as escaleiras e unha base cadrada que se supón que pertenceu á torre da homenaxe. O xacemento está catalogado como Ben de Interese Cultural.

## Notas 
## Véxase tamén 
### Bibliografía 
*

* 

### Ligazóns externas 
*
Centenario dos Montreal Canadiens

miniatura|270x270px|Os Canadiens fronte aos Bruins durante a tempada do seu centenario. Pode verse o logo do centenario no círculo central do Centre Bell.
O **Centenario dos Montreal Canadiens** foi celebrado polo equipo de hóckey sobre xeo dos Montreal Canadiens durante as tempadas 2008-09 e 2009-10, conmemorando o 100 aniversario do equipo máis laureado da National Hockey League. O 57º All-Star Game da NHL foi xogado no Centre Bell de Montreal, Quebec (Canadá) como parte das celebrations, así como o *draft* de 2009, que se celebrou no mesmo escenario no mes de xuño.

O 5 de abril de 2008, o logo do All-Star Game de 2009 foi desvelado en Montreal.

## Cerimonias de retirada de dorsais 
Como parte das celebracións do centenario doequipo, os Canadiens retiraron os seguintes dorsais do equipo:

* 2005–06: Dickie Moore, Yvan Cournoyer (número 12); Bernard "Boom Boom" Geoffrion (número 5)
* 2006–07: Serge Savard (número 18); Ken Dryden (número 29)
* 2007–08: Larry Robinson (número 19); Bob Gainey (número 23)
* 2008–09: Patrick Roy (número 33)
* 2009–10: Elmer Lach (número 16); Emile Bouchard (número 3)

## Eventos e iniciativas do centenario 
O 24 de setembro de 2008, os Canadiens ofreceron unha rolda de prensa para anunciar todos os eventos que a franquía levaría a cabo:

* Un conxunto de moedas de dólar conmemorativas sería acuñado pola Royal Canadian Mint.
* Un conxunto de selos conmemorativos sería emitido por Canada Post.
* Un conxunto de 200 tarxetas do aniversario de Upper Deck.
* Monopoly dos Canadiens.
* O videoxogo de EA Sports' *NHL 09* incluíu o 'Centennial Montréal Canadiens', un equipo especial dos mellores xogadores da historia da franquía.

A noite da estrea, a organización dos Canadiens deu a coñecer o *Ring of Honour* no Centre Bell, que consiste nunha exposición de todas as personalidades dos Montreal Canadiens que formaban parte daquela do Hockey Hall of Fame, e que está situada nas paredes traseiras da cuberta superior do pavillón.
O 4 de decembro de 2009, os Montreal Canadiens xogaron un "centennial game" no seu 100 aniversario da súa introdución como club de hóckey profesional. Xogaron contra os Boston Bruins e gañaron por un marcador de 5-1. Michael Cammalleri anotou o seu segundo *hat-trick* da tempada esa noite para os Canadiens.

## Notas 
## Véxase tamén 
### Ligazóns externas 
*
Castelo de Luania

O **castelo de Luania**, tamén coñecido como **castelo de Nimo**, é unha construción de pedra próxima ó lugar de Nimo, na parroquia de Roo, no concello de Noia. Sitúase no alto coñecido como Monte do Castelo a 516 m sobre o nivel do mar. Só quedan restos de muros esborrallados.

## Notas
## Véxase tamén 
### Ligazóns externas 
* 
*
Claudio Baggini

**Claudio Baggini**, nado o 1 de agosto de 1936 en Roma e finado o 25 de setembro de 2015 en Lodi, foi un bispo italiano da Igrexa Católica Latina, bispo de Vigevano entre 2000 e 2011.
Ana Diosdado

**Ana Isabel Álvarez-Diosdado Gisbert**, máis coñecida como **Ana Diosdado**, nada en Buenos Aires o 21 de maio de 1938 e finada en Madrid o 5 de outubro de 2015, foi unha dramaturga, guionista e actriz con dobre nacionalidade, española e arxentina.

## Obras 
### Teatro 
* Olvida los tambores. 1970.
* El okapi. 1972.
* Usted también podrá disfrutar de ella. 1973.
* Los comuneros (Si hubiese buen señor). 1974.
* Y de Cachemira chales. 1976.
* Cuplé. 1986.
* Los ochenta son nuestros. 1988.
* Camino de plata. 1988.
* 321, 322. 1991.
* En la corteza del árbol. 1991.
* Cristal de Bohemia. 1994.
* Decíamos ayer. 1997.
* La imagen del espejo. 1998.
* La última aventura. 1999.
* Harira. 2005.

### Adaptacións teatrais 
* A mitad de camino de Peter Ustinov. 1970.
* Knack de Ann Jellicoe. 1973.
* Casa de muñecas de Henrik Ibsen. 1983.
* La gata sobre el tejado de zinc de Tennessee Williams. 1979.
* La importancia de llamarse Wilde. 1993.

### Guións de televisión 
* Juan y Manuela. 1974.
* Anillos de Oro. 1983.3
* Segunda Enseñanza. 1986.
* Yo, la juez.
* Las llaves de la independencia. 2004.

### Guións de radio 
* La imagen del espejo. 1976.

### Novela 
* En cualquier lugar, no importa cuando. 1965.
* Campanas que aturden. 1969.
* Los ochenta son nuestros. 1986.
* Igual que aquel príncipe. 1994.

## Premios 
miniatura|Praza de Ana Diosdado en Madrid.
* TP de Ouro (1983) por *Anillos de oro*.
* Fotogramas de Prata (1983) á Mellor intérprete de televisión por *Anillos de oro*.
* Premio Mar del Plata.
* Premio Mayte (1971) por *Olvida los tambores*.
* Premio de Honra (2013) na XVI Edición dos Premios Max.
* Medalla de Ouro de Valladolid.
* Fastenrath da Real Academia Española.
* Doutora Honoris Causa pola Universidade de Alcalá (11 de decembro de 2014).

## Véxase tamén 
### Bibliografía 
* Javier Huerta, Emilio Peral, Héctor Urzaiz, *Teatro español de la A a la Z*, Madrid: Espasa-Calpe, 2005.
Leung Ping-kwan

**Leung Ping-kwan** (chinés tradicional: 梁秉鈞; chinés simplificado: 梁秉钧; *pinyin*: *Liáng Bǐngjūn*), nado o 20 de abril de 1949 en Xinhui e finado o 5 de xaneiro de 2013 en Hong Kong, foi un escritor hongkonés coñecido tamén co sobrenome literario de **Ye Si** (chinés tradicional e simplificado: 也斯; *pinyin*: *Yě Sī*).

## Traxectoria 
Nado na provincia de Guangdong criouse en Hong Kong, onde recibiu unha educación bilingüe (inglés/chinés). Estudou inglés na Universidade Baptista de Hong Kong e realizou o doutoramento en literatura comparada na Universidade do Sur de California en San Diego. Comezou a escribir poesía na década de 1960 e publicou un total de once volumes líricos, ademais escribiu novelas, ensaios, relatos e traducións e mais ensinou literatura comparada na Universidade de Lingnan en Hong kong. Entre os seus libros salientan *Dao yü dalu*, unha colección de relatos curtos publicado en 1987; *Dong xi*, un poemario de 2000 e *Xiang gang wen hua *, ensaio dedicado á cultura de Hong Kong publicado en 1992.

## Notas
Castelo do Casón

O **Castelo do Casón** é unha estrutura con restos de muralla e foxos situada en Veiga (Ortigueira).

## Descrición
Sitúase no alto do Castelo do Casón (291 m), nun brazo da Serra da Capelada, flanqueado polos regos de Casón e de Landoi e que domina a vista sobre a ría de Ortigueira. De carácter defensivo e de vixilancia, xa foi estudado por Federico Maciñeira. Ao parecer os restos atopados apuntan aos dunha fortaleza medieval, quizais construída á súa vez sobre os restos dun antigo poboado castrexo. Dende el obsérvase toda a ría de Ortigueira.
## Notas 
## Véxase tamén 
### Ligazóns externas 
* 
* 
* 
* 
* 
* 
* 
* 
*
Zastal Zielona Góra

O **Zastal Zielona Góra**, tamén coñecido como **Enea Zastal BC Zielona Góra** por motivos de patrocinio, é un equipo profesional de baloncesto con sede na cidade polaca de Zielona Góra, Lubusz. Fundado no ano 1946, o equipo actualmente compite na Polska Liga Koszykówki, a máxima categoría do baloncesto de Polonia, e internacionalmente na Euroliga.

## Historia 
### Nomes 
* **Zieloni Zielona Góra** (1946–1947)
* **Wagmo Zielona Góra** (1948–1949)
* **Stal Zielona Góra** (1950–1954)
* **Zastal Zielona Góra** (1955–1956)
* **Lechia Zielona Góra** (1957–1968)
* **Zastal Zielona Góra** (1969–1992)
* **Zastal-Fortum Zielona Góra** (1992–1995)
* **Zastal Zielona Góra** (1995–1998)
* **Zastal-Dallas Zielona Góra** (1998–1999)
* **Zastal-Karl Eppe Zielona Góra** (1999–2000)
* **Intermarche-Zastal Zielona Góra** (2000–2005)
* **Zastal Zielona Góra** (2005–2007)
* **Wiecko-Zastal Zielona Góra** (2007–2008)
* **Zastal Zielona Góra** (2008–2012)
* **Stelmet Zielona Góra** (2012–2018)
* **Stelmet Enea Zielona Góra** (2018–2020)
* **Enea Zastal BC Zielona Góra** (2020–presente)

## Palmarés 
**Liga de Polonia**
* **Campión (2)**: 2012–13, 2014–15
* Subcampión (1): 2013–14
* Terceiro posto (1): 2011–12

**Copa de Polonia**
* **Campión (1)**: 2015

## Véxase tamén 
### Ligazóns externas 
* Sitio web oficial
Petrobras

**Petrobras** (Petróleo Brasileiro S.A.) é unha empresa do Brasil, de propiedade estatal maioritaria, e con sede no Río de Xaneiro. Petrobras é a maior empresa de América.
Campionato de Galicia de fútbol 1922/23

O **Campionato de Galicia** da **Serie A 1922/23** foi a novena edición do Campionato de Galicia de fútbol organizado pola Federación Galega de Fútbol. Comezou en novembro de 1922 e rematou en abril de 1923. O primeiro posto do torneo outorgaba a clasificación para a Copa de España.
Participaron o Fortuna de Vigo, o Vigo Sporting Club, o Deportivo da Coruña, o Unión Sporting Club e o Pontevedra Athletic Club. O torneo disputouse en forma de liga a dúas voltas. Proclamouse campión o Vigo Sporting.

## Calendario
### Primeira volta
### Segunda volta
## Clasificación
## Notas
Loxa

**Loxa** pódese referir a:

***Loxa**, lugar cuberto e cerrado onde dorme o gando, corte.
***Loxa**, elemento arquitectónico da arquitectura italiana semellante a unha soleira que funciona a xeito de pórtico.
***Loxa masónica**, lugar de reunión dunha sociedade masónica, ou ese grupo de persoas.
*Gran Loxa Simbólica Española: unha das principais obediencias masónicas existentes en España.

## Véxase tamén 
*Loja
*Loxo
Ecuación de van't Hoff

A '''ecuación de van't Hoff''' en termodinámica química relaciona a variación da temperatura absoluta (T) coa variación da constante de equilibrio (K) dado pola diferenza de entalpía (ΔH). Esta ecuación foi proposta inicialmente polo químico neerlandés Jacobus Henricus van 't Hoff (1852-1911) en 1884.

Isto é:

{{ecuación| \frac{d \mbox{ ln K}}{dT} = \frac{\Delta H^\circ}{RT^2} }}

Se se asume que a calor de reacción non varía coa temperatura, a resolución desta ecuación diferencial leva ao seguinte:

{{ecuación|\ln \left( {\frac} \right) =  \frac{R}\left[ {\frac{1} - \frac{1}} \right]}}

onde:
* \ K_1 é a constante de equilibrio á temperatura absoluta \ T_1,  
* \ K_2 é a constante de equilibrio á temperatura absoluta \ T_2,
* \ \Delta H^\circ   é a variación de entalpía.
* \ R é a constante dos gases.

Considerando as relacións entre a enerxía libre de Gibbs e a constante de equilibrio ( \Delta G^\circ = \Delta H^\circ - T\Delta S^\circ  e  \Delta G^\circ = -RT*lnK ), a ecuación tamén se podería escribir do seguinte xeito:

{{ecuación|\ln \left( K \right) = - \frac{R}\left[ {\frac{1}}\right] +  \frac{R}  }}

Polo tanto, ao representar valores de logaritmo natural da constante de equilibrio medidos para certo equilibrio versus o inverso da temperatura obtense unha liña recta, cunha pendente negativa que é igual á variación da entalpía dividida entre a constante dos gases, e a ordenada na orixe é igual á variación de entropía \ \Delta S^\circ  dividida entre a constante dos gases.

## Notas
Shooglenifty

**Shooglenifty** é unha banda escocesa de celtic fusion e folk rock, orixinaria de Edimburgo, formada arredor de 1990. Formaron parte do Festival de Ortigueira nas edicións de 1996, 2003 e 2010.

## Formación 
### Membros actuais 
* Angus R. Grant – fiddle
* Malcolm Crosbie – guitarra eléctrica e acústica
* Garry Finlayson – banjo e banjax
* James Mackintosh – batería, caixa de ritmos e darabuka
* Ewan MacPherson – mandolina e banjo tenor
* Quee MacArthur – baixo e percusión

### Membros anteriores 
* Iain McLeod – mandolina
* Conrad Ivitsky – baixo
* Luke Plumb – mandolina

## Discografía 
* *Venus in Tweeds* (1994)
* *A Whisky Kiss* (1996)
* *Live at Selwyn Hall* (1996)
* *Solar Shears* (2001)
* ''The Arms Dealer's Daughter* (2003)
* *Radical Mestizo* (2005)
* *Troots* (2007)
* *Murmichan* (2009)
* *The Untied Knot'' (2015)

## Véxase tamén 
### Ligazóns externas 
* Páxina oficial do grupo
Juan González Regueral

**Juan González Regueral** foi un político e militar galego.

## Traxectoria 
Como militar, situouse no bando das tropas franquistas durante a Guerra Civil Española. En canto ao seu labor de político, foi alcalde do Concello da Coruña entre 1937 e 1938.
Hernán Martín de Barbadillo

**Hernán de Martín Barbadillo Paúl**, conde de San Félix e xeneral togado fiel ás tropas franquistas durante a Guerra Civil Española, foi alcalde do Concello da Coruña en 1937.

## Notas
SMART (base de datos)

**SMART** (do inglés **Simple Modular Architecture Research Tool**, Ferramenta de Investigación da Arquitectura Modular Simple) é unha base de datos biolóxica que se utiliza na identificación e análise de dominios proteicos en secuencias proteicas. SMART utiliza modelos de Markov de perfís ocultos construídos a partir de aliñamentos de secuencias múltiples para detectar dominios proteicos en secuencias proteicas. A versión máis recente de SMART contén 1.009 modelos de dominios. Os datos de SMART foron utilizados para crear a colección da Conserved Domain Database (Base de datos de Dominios Conservados) e tamén se distribúe como parte da base de datos InterPro. A base de datos albérgase no European Molecular Biology Laboratory (EMBL, Laboratorio de Bioloxía Molecular Europeo) en Heidelberg, Alemaña.

## Notas 
## Véxase tamén 
### Ligazóns externas 
* Páxina web de SMART
Laureano Martínez Brañas

[miniatura|Tumba de Laureano Martínez Brañas no [cemiterio de Santo Amaro da Coruña.]]
**Laureano Martínez Brañas**, finado na Coruña o 25 de decembro de 1941, foi un empresario e político galego.

## Traxectoria 
Contratista de obras e corredor de comercio. Foi alcalde da Coruña entre 1923 e 1924. Previamente fora presidente do Deportivo da Coruña en 1908 e 1909. Os seus restos mortais descansan no cemiterio de Santo Amaro.

## Vida persoal 
Casou con Joaquina Sevilla Iglesias.

## Notas
Ahmet Davutoğlu

**Ahmet Davutoğlu**, nado en Konya o 26 de febreiro de 1959, é un académico, político e diplomático turco que é primeiro ministro de Turquía desde o 28 de agosto de 2014 e líder do Partido da Xustiza e o Desenvolvemento (AKP) desde o 27 de agosto de 2014. Anteriormente fora ministro de relacións internacionais entre 2009 e 2014.

## Traxectoria 
Graduouse no İstanbul Erkek Lisesi, recoñecido por Alemaña como *Deutsche Auslandsschule *(escola Internacional alemá) e estudou logo na Facultade de Economía e Ciencia Política da Universidade Boğaziçi en Istanbul. Realizou un grao de mestrado en administración pública e un doutoramento en ciencia política e relacións internacionais. Entre 1993 e 1999, Davutoğlu traballou na Universidade de Marmara, converténdose en profesor titular en 1999. Foi presidente do Departamento de Relacións Internacionais na Universidade de Beykent en Istanbul. Entre 1995 e 1999, escribiu columnas semanais para xornal *Yeni Şafak*.

Por decisión conxunta do presidente Ahmet Necdet Sezer e do primeiro ministro Abdullah Gül recibiu o título de embaixador en 2003.

Escribiu en inglés *Alternative Paradigms: The Impact of Islamic and Western Weltanschauungs on Political Theory*, *The Civilizational Transformation and The Muslim World* e en turco *Stratejik Derinlik* e *Küresel Bunalım*.

### Asesor do primeiro ministro 
Davutoğlu foi asesor xefe de política internacional de Recep Tayyip Erdoğun ao se converter este en primeiro ministro, desenvolvendo a nova política internacional do seu partido, para lograr un papel máis destacado do seu país no Oriente Medio. A súa posición como asesor coincidiu coa invasión norteamericana de Iraq de 2003. Mostrouse contrario en 2007 á entrada de tropas norteamericanas no norte de Iraq polo reforzamento que podería supor para os movementos separatistas kurdos presentes na zona.

### Posicións en política internacional 
Nos seus artigos para *Yeni Şafak* e no libro *Stratejik Derinlik* desenvolveu o que se coñece como doutrina Davutoğlu na que aposta por reconstruír e manter relacións estreitas cos antigos territorios do Imperio Otomán por medio dunha política coñecida como neootomanismo.. Outro punto forte da súa visión exterior é o panislamismo, no cal ve o islam como un factor unificador do Oriente Medio. En contraste con estas dúas visións, Davutoğlu tamén defendeu un política prooccidental, de apoio á OTAN e de defensa da integración de Turquía na Unión Europea.

## Notas
Parque Nacional Müritz

O **Parque nacional Müritz** atópase no leste de Alemaña.

## Características 
O parque localízase preto da cidade de Waren, xunto o lago Müritz. Creouse no ano 1962 e conta cunha superficie protexida de 31.000 hectáreas. A súa cota máxima de altitude é de 160 metros.

## Vexetación e fauna 
Trátase dunha área onde predomina o bosque caducifolio. Son frecuentes a faia, o carballo e o bidueiro. Tamén existen piñeirais. As aves son moi abundantes e existen especies de alto valor ecolóxico, tales coma o pigargo, a aguia pomerana, a cegoña negra e o grou.

## Véxase tamén 
### Ligazóns externas 
* Web oficial do parque .
MEROPS (base de datos)

**MEROPS** é unha base de datos en liña para encimas peptidases (tamén chamadas proteases) e os seus inhibidores. O esquema de clasificación das peptidases publicárono Rawlings e Barrett en 1993, e o de inhibidores proteicos Rawlings *et al.* en 2004.

## Características 
A clasificación está baseada nas semellanzas nos niveis estruturais terciario e primario. As comparacións están restrinxidas a esa parte da secuencia implicada directamente na reacción, o cal no caso das peptidases debe incluír o centro activo, e para un inhibidor proteico o sitio reactivo. A clasificación é xerárquica: as secuencias ensámblanse en familias, e as familias ensámblanse en clans. Unha familia ensámblanse arredor dun *exemplo tipo*, que é a secuencia dunha peptidase ou inhibidor ben caracterizados. Todas as demais secuencias da familia deben estar relacionadas co exemplo tipo da familia, xa sexa directamente ou a través de relacións transitivas que implican unha ou máis secuencias xa consideradas membros da familia. Normalmente, úsanse FastA ou BlastP para establecer relacións entre as secuencias, cun valor esperado de 0,001 ou menor tomado para que sexa estatisticamente significativo. Un clan tamén se ensambla arredor dun exemplo tipo, que é a estrutura dunha peptidase ou inhibidor ben caracterizado. Unha familia inclúese nun clan se a estrutura terciaria dun membro da familia pode demostrarse que está relacionada coa do exemplo tipo do clan. Tipicamente, utilízase DALI para establecer a pertenza a un clan, cun valor z de 6.00 unidades de desviación típica ou máis consideradas que son estatisticamente significativas. Para as peptidases, outra evidencia para indicar que familias están relacionadas cando unha estrutura terciaria está ausente é se inclúen a mesma orde de residuos catalíticos nas secuencias.

## Notas 
## Véxase tamén 
### Outros artigos 
* PMAP
* TopFIND, unha base de datos científica sobre proteases, a especificidade do seu sitio de clivaxe, substratos, inhibidores e extremos terminais das proteínas xerados pola súa actividade

### Ligazóns externas 
* Base de datos MEROPS
Doutrina católica sobre os dez mandamentos

[miniatura|250px|[Moisés recibindo as Táboas da Lei (pintado por João Zeferino da Costa, 1868)]]
A **doutrina católica sobre os dez mandamentos** son as ensinanzas oficiais que a Igrexa Católica recolle no seu catecismo sobre os mandamentos que figuran no Éxodo 20:1-17 e no Deuteronomio 5:2-21. O catolicismo ensina que os mandamentos son esenciais para mellorar no eido persoal e achegarse a Deus. Neste senso «non son limitacións á liberdade» senón «sinais de liberdade que conforman unha lei de amor», segundo o papa Francisco. Para a Igrexa, os mandamentos tamén forman a base da xustiza social. Revisar os Mandamentos é un dos tipos máis comúns de exame de consciencia empregado polos católicos antes de recibir o sacramento da penitencia.

## Notas
Merops

**Merops** pode referirse a:

## Ciencia 
* *Merops* (xénero), un xénero de aves ao que pertence o abellaruco europeo (*Merops apiaster*)
* MEROPS, unha base de datos en liña para encimas peptidases

## Mitoloxía 
* Merops ou Mérops é o nome de varias figuras da mitoloxía grega
Parque Nacional do Alto Harz

O **Parque nacional do Alto Harz** atópase no centro de Alemaña.

## Características 
O parque localízase preto das cidades de Salzgitter e Gotinga. Conta cunha superficie protexida de 24.700 hectáreas. A súa cota máxima de altitude son os 1.142 metros do pico Brocken.

## Vexetación e fauna 
Trátase dunha área onde predomina o bosque caducifolio e os ambientes propios da alta montaña. Son frecuentes a faia e os bosques de abetos vermellos. As aves son frecuentes, tales coma o falcón peregrino, o Moucho de Tengmalm e o bicotorto. Son abundantes os grandes mamíferos coma o cervo, o xabaril, o corzo e o muflón.

## Véxase tamén 
### Ligazóns externas 
* Web oficial do parque .
Victoriano Suances Pelayo

**Victoriano Suances Pelayo**, nado en Ferrol o 9 de setembro de 1858 e finado na Coruña o 15 de outubro de 1929, foi un militar e político galego.

## Traxectoria 
Fillo de Victoriano Suances del Campo e Felicia Pelayo y Pardo. Contraalmirante da Armada. Foi o alcalde da Coruña entre 1924 e 1925. Foi un dos impulsores da construción do cárcere provincial na Agra de San Amaro, fronte a Torre de Hércules. Finou na Coruña o 15 de outubro de 1929, e foi soterrado en Ferrol.

## Obra escrita publicada 
* *Breves apuntes de meteorología náutica, oceanografía y derrotas*, 1891
* *A las mujeres. Injusticias de los hombres*, 1917
* *La bolsa del pescado en La Coruña*, 1928.

## Recoñecementos 
* Gran cruz de San Hermenegildo.

## Vida persoal 
Casou con Carmen Maristany Méndez Casariego.

## Notas 
## Véxase tamén 
### Bibliografía 
* 
### Ligazóns externas 
* Antonio Blanco Núñez (19/5/2021). "Victoriano Suanzes Pelayo" nacidosenferrol.wordpress.com
Daniel de la Torre

**Daniel de la Torre Alvaredo**, coñecido como **Dani de la Torre**, nado en Monforte de Lemos en 1975, é un director, realizador e guionista galego.

## Traxectoria 
Despois de estudar Imaxe e Son en Ourense, filmou diversas curtametraxes, como *Minas* (2004), *Lobos* (2004) e *Bos días* (2006). En 2010 dirixiu e coescribiu a miniserie de dous episodios *Mar libre*, interpretada por Miguel de Lira, Luis Zahera e José Ángel Ejido, entre outros.

En 2015 dirixiu a súa primeira longametraxe, *O descoñecido*, cun guión de Alberto Marini e que contou coas interpretacións de Luís Tosar, Elvira Mínguez, Javier Gutiérrez e Goya Toledo, entre outros, que foi rodada na Coruña. O filme levou doce galardóns nos Premios Mestre Mateo 2015, incluídos mellor filme, mellor director e mellores actores e actrices protagonistas e secundarios. Ademais gañou dous Premios Goya (mellor montaxe e mellor son) e tivo oito candidaturas, incluída a de mellor director novel para Dani de la Torre.

En 2018 dirixiu a curtametraxe *Álex y Julia*, para Estrella Damm, con Michelle Jenner e Oriol Pla. Logo dirixiu o filme *A sombra da lei*, con guión de Patxi Amezcua e protagonizada de novo por Luís Tosar, xunto con Michelle Jenner, Vicente Romero e Manolo Solo entre outros. A película gañou tres Premios Goya (mellor fotografía, dirección artística e deseño de vestiario) e dez Premios Mestre Mateo, incluído o de mellor película e o segundo premio ó mellor director para de la Torre.

## Filmografía 
### Cine 
* *O descoñecido* (2015)
* *A sombra da lei* (2018)
* *Live is Life. La gran aventura* (2020). Director.
* *Zeta* (rodaxe en 2024).

### Televisión 
* *Mar libre* (2010).
* *La Unidad* (2020). Movistar+
* *La Unidad Kabul* (2023). Movistar+. Creada con Alberto Marini.
* *Marbella* (2023). Movistar+ Creada con Alberto Marini.

### Curtametraxes 
* *Minas* (2004).
* *Lobos* (2004).
* *Bos días* (2006).
* *Zeus & Apolo* (2018)
* *Álex y Julia* (2018).

## Notas
Castro de Morás

O **Castro de Morás** ou Coto da Vela é un castro que se atopa entre as parroquias de Morás e Portocelo do concello de Xove, na provincia de Lugo. Está catalogado pola Dirección Xeral de Patrimonio co código GA27025003 e incluído no planeamento urbanístico do concello de Xove.

## Morfoloxía 
Está asentado sobre un terreo elevado á beira do mar Cantábrico.

Pódense distinguir varios grupos de estruturas a simple vista, como a croa e os seus muros, o antecastro e os muros defensivos asociados ós foxos. Está formado por un recinto superior e tres aterrazamentos sucesivos. A croa presenta unha planta ovalada reforzada cunha muralla de terra e pedra onde instalaron un vértice xeodésico. Mide uns 110 metros de norte a sur e uns 80 metros de leste a oeste. O conxunto atópase defendido por un terraplén en todo o seu perímetro agás polo NO onde a pendente se prolonga ata o mar. Ao seu pé, baixo os cantís, hai unha pequena praia que recibe o nome de Sucastro.

## Lendas 
Segundo unha información recollida no colexio público de Xove en 1989, no lugar vivía un rei que reinaba sobre este castro e outros sete máis.

## Notas 
## Outras imaxes 

Ficheiro: Castro de Moras.png|Castro de Morás. Vista aérea.
Ficheiro:Estructuras Castro Morás.png|Estruturas do castro de Morás, Xove, baseándose en análises de pendentes dos dados do radar LIDAR facilitados polo IGN.
Ficheiro:Set 5.jpg|none|Análise de pendentes da zona do Castro de Morás, Xove, creado a partir dos dados do radar LIDAR facilitados por IGN.
File:Castro de Morás.png|Outra visión tridimensional do Castro de Morás
File:Contexto paisaxístico do castro e punta de Morás.png|Contexto paisaxístico do castro e punta de Morás, en relación coa factoría de alúmina de Xove-Cervo
File:Vista cara poñente dende o Coto da Vela, Xove.jpg|Vista ao poñente dende o Coto da Vela, Xove. Pode verse a punta da Roncadoira co seu faro, o monte Castelo e o castro e ermida de San Tirso de Portocelo.

## Véxase tamén 
### Outros artigos 
* Castros de Galicia
* Castro de Burela
* Castro de Rueta
Ermesenda de Carcasona

**Ermesenda de Carcasona**, nada en Carcasona?, c. 972 / 975-977, - Sant Quirze de Besora, e finada o 1 de marzo de 1058, foi condesa consorte de Barcelona, Girona e Osona.

Foi titora do seu fillo Berenguer Ramón I e do seu neto Ramón Berenguer I durante as súas respectivas minorías de idade. Filla de Roxerio I de Cominges, conde de Carcasona, e de Adelaida de Gévaudan (Francia). Casou contra o 992 con Ramón Borrell, que sucedeu o 30 de setembro do mesmo ano, despois do seu casamento, ó seu pai Borrel II, no goberno do condado de Barcelona.

## Notas 
## Véxase tamén 
### Bibliografía 
* 
* 
*
Ismael Oddó Arrarás

**Ismael Oddó Arrarás**, nado en Santiago de Chile o 29 de setembro de 1987, é un músico chileno. Foi baixista de Alamedas entre 2005 e 2008, e tamén da banda de Francisca Valenzuela, e dende o 2009 lidera o seu propio proxecto musical, «Oddó».

## Discografía 
* 2010 - *Déjame dormir*
* 2013 - * Démonos el tiempo*

## Notas 
## Véxase tamén 
### Ligazóns externas 
* Páxina oficial
Campionato de Galicia de fútbol 1920/21

O **Campionato de Galicia** da **Serie A 1920/21** foi a sétima edición do Campionato de Galicia de fútbol organizado pola Federación Galega de Fútbol. Comezou en xaneiro de 1921 e rematou en marzo do mesmo ano. O primeiro posto do torneo outorgaba a clasificación para a Copa de España.
Participaron o Fortuna de Vigo, o Vigo Sporting Club, o Deportivo da Coruña, o Pontevedra Athletic Club e o Real Alfonso XIII de Vilagarcía. O torneo foi disputado en forma de liga a dúas voltas. O Real Alfonso retirouse do campionato antes da súa conclusión, após ser sancionado co peche do seu campo ata a fin da tempada por causa dunha agresión sufrida polo árbitro durante un encontro na Lomba fronte ó Vigo Sporting. Proclamouse campión o Fortuna de Vigo.

## Calendario 
### Primeira volta 
### Segunda volta 
**(1)** *A vitoria foi outorgada ó Pontevedra Athletic por non se presenta-lo Deportivo da Coruña.*

### Partidos anulados 
**(2)** *O partido foi suspendido no descanso.*

## Clasificación
Os puntos dos partidos do Real Alfonso foron concedidos ós seus rivais trala retirada.

## Notas
Soricinos

A dos **soricinos** (*Soricinae*) é unha subfamilia de mamíferos placentarios da orde dos soricomorfos, unha das tres en que se divide a familia dos sorícidos. que comprende numerosas especies distribuídas principalmente pola a rexión Holoártica e coñecidas na bibliografía internacional como **musarañas de dentes vermellos**, para distinguilas das *musarañanas de dentes vermellos africanas*, que compoñen a subfamila dos miosoricinos.

As cinco especies do grupo presentes en Galicia coñécense como **muraños** e **furafollas**, segundo os xéneros.

[miniatura|240px|*[Blarina brevicauda*.]]
[miniatura|240px|*[Sorex minutus*.]]

'*Subfamilia *Soricinae*** G. Fischer, 1814
* **Tribo *Anourosoricini'''* Anderson, 1879
** Xénero *Anourosorex* Milne-Edwards, 1872
* *'Tribo *Blarinellini*'* Reumer, 1998
** Xénero *Blarinella* Thomas, 1911
* *'Tribo *Blarinini*'* Kretzoi, 1965
** Xénero *Blarina* Gray, 1838
** Xénero *Cryptotis* Pomel, 1848
* *'Tribo *Nectogalini*'* Anderson, 1879
** Xénero *Chimarrogale* Anderson, 1877
** Xénero *Chodsigoa* Kastchenko, 1907
** Xénero *Episoriculus* Ellermann & Morrison-Scott, 1966
** Xénero *Nectogale* Milne-Edwards, 1870
** Xénero *Neomys* Kaup, 1829
** Xénero *Nesiotites* Bate, 1945
** Xénero *Soriculus* Blyth, 1854
* *'Tribo *Notiosoricini*'* Reumer, 1984
** Xénero *Megasorex* Hibbard, 1950
** Xénero *Notiosorex* Coues, 1877
* *'Tribo *Soricini*'* G. Fischer, 1814
** Xénero *Sorex* Linnaeus, 1758

## En Galicia 
En Galicia estás rexistradas cinco especies de soricinos, pertencentes a dous xéneros, *Neomys* (2 especies) e *Sorex* (3 especies):

* Xénero *Neomys*: **muraño**
** *Neomys anomalus* - **muraño de Cabrera**
** *Neomys fodiens* - **muraño patibranco**
* Xénero *Sorex*: **furafollas**
** *Sorex coronatus* - **furafollas grande**
** *Sorex granarius* - **furafollas ibérico**
** *Sorex minutus'' - **furafollas pequeno**

## Notas 
## Véxase tamén 
### Bibliografía 
* Díaz d'a Silva, J. I. e Cartelle, Y. (2007): *Guía dos mamíferos de Galicia*. A Coruña: Baía Edicións. ISBN 84-96893-20-7.
* Kowalski, K. (1981): *Mamíferos. Manual de teriología*. Madrid: H. Blume Ediciones. ISBN 84-7214-229-9.
* McKenna, M. C. & Bell, S. K. (1997): *Classification of Mammals: Above the Species Level*. Nova York: Columbia University Press. ISBN 0-231-11013-8.
* Schilling, D.; D. Singer & H. Diller (1987): *Guía de los mamíferos de Europa*. Barcelona: Ediciones Omega, S. A. ISBN 84-282-0784-4.
* SGHN (1995): *Atlas de vertebrados de Galicia. Tomo I. Peixes, Anfibios, Réptiles e Mamíferos*. Santiago de Compostela: Sociedade Galega de Historia Natural / Consello da Cultura Galega. ISBN 84-87172-89-X.
* Van den Brink, F. H. & Barrel, P. (1971): *Guía de campo de los mamíferos salvajes de Europa occidental*. Barcelona: Ediciones Omega, S. A.
* Wilson, D. E. & Reeder, D. M., eds. (2005): *Mammal Species of the World. A Taxonomic and Geographic Reference*, 3ª ed. Baltimore, Maryland, USA: The Johns Hopkins University Press. ISBN 0-8018-8221-4.

### Outros artigos 
* Laurasiaterios
* Soricomorfos
* Sorícidos

### Ligazóns externas 
* *Soricinae* na ADW.
* *Soricinae*  na EOL.
Hapoel Jerusalem B.C.

O **Hapoel Jerusalem Basketball Club** (en hebreo: הפועל ירושלים‎) é o principal equipo de baloncesto profesional da cidade de Xerusalén, Israel. Actualmente compite na Ligat ha'Al, a máxima categoría do baloncesto israelí, e na Eurocup. O Happoel ten nás súas vitrinas varios títulos, entre os que destacan a ULEB gañada no ano 2004 e dúas Liga de Israel conseguidas nos anos 2015 e 2017. Desde a chegada no ano 2013 dun grupo de investimento ao club, liderado por Ori Allon, o equipo fixo un grande avance. Fundado no ano 1943, desde 2014 xoga os seus partidos como local no Jerusalem Arena, pavillón con capacidade para 11.600 espectadores.

## Véxase tamén 
### Ligazóns externas 
*Sitio web oficial
Premio de poesía Avelina Valladares

miniatura|dereita|Monumento conmemorativo a Avelina Valladares na Estrada.
O **premio Avelina Valladares Núñez de poesía**, é un premio literario convocado polo Concello da Estrada dende 1997. Ten como obxectivo a promoción da lírica galega e propagar a figura de Avelina Valladares.

## Gañadores 
* 1997 - Modesto Fraga, *Corpos Paisaxe*.
* 1998 - Isolda Santiago, *Cando levante a brétema*.
* 1999 - Domingo Tabuyo Romero, *Nos tempos de invernía. A Luz secreta*.
* 2000 - Xurxo Alonso, *Dime, Alexandría*.
* 2009 - Celia Parra Díaz, *O berce das mareas*.
* 2010 - Andrea Porto, *Salgada*.
* 2011 - María Canosa, *Ronca o mar*.
* 2012 - Helena Salgueiro Golán, *Intermitencia da cidade*.
* 2013 - Elvira Riveiro, *Corpos transitivos*.
* 2014 - Rafa Lobelle, *Andar ás apóutegas*.
* 2015 - Silvia Penas, *Diario de ladras, bailarinas, asasinas e flores*.
* 2016 - Rocío Leira Castro, *INEM*.
* 2017 - Carmen Caramés Gorgal, *As idades perdidas*.
* 2018 - Xurxo Alonso, *No interior do vento*.
* 2019 - Ramón Sandoval Pérez, *Nas esquinas do frío*.
* 2020 - Xosé Luna, *O tempo entre as mans*.
* 2021 - Manuel López Rodríguez, *Para que non me esqueza*.
* 2022 - Manuel López Rodríguez, *O cemiterio. A néboa*.
* 2023 - Manuel López Rodríguez, *Fío*.
* 2024 - Víctor Cebey López, *do A ao X*.
* 2025 - Rafa Vilar González, Ferida aberta.

## Notas
Red Bull

**Red Bull** é unha marca comercial de bebidas enerxéticas fundada por Dietrich Mateschitz. 

En 1987 a empresa sacou ao mercado europeo unha nova bebida, abrindo o mercado ás bebidas enerxéticas. Entón xa existía no mercado Isostar, unha bebida enerxética para deportistas. Red Bull era unha nova bebida para a xente en xeral. Produtos similares xa existían no Xapón.

Red Bull contén auga, azucre (sacarosa, glucosa), cafeína, así como diferentes vitaminas (niacina, taurina, ácido pantoténico, B6 e B12). 

Red Bull mantén unha liorta nos tribunais coa ourensá Pink Cow por semellanzas co logo.

## Notas
La Coruña Unida

**La Coruña Unida** foi unha formación política coruñesa de ámbito local xurdida en 1983 co fin de reivindicar a capitalidade galega por parte da cidade da Coruña en detrimento de Santiago de Compostela durante a etapa coñecida como Transición.
## Historia
O seu fundador e máximo dirixente foi o exalcalde Joaquín López Menéndez que, tras abandonar UCD ao non acadar apoios abondos para manter a capitalidade autonómica na Coruña, se presentou ás eleccións municipais do ano 1983 á fronte deste partido. O resultado foi de cinco edís, insuficientes para contrarrestar xunto coa Coalición Popular a maioría absoluta obtida polo PSdeG-PSOE, que tiña a Paco Vázquez á fronte. CP renunciou a presentar formalmente candidato á alcaldía e os seus oito concelleiros votaron en branco.

## Véxase tamén
### Outros artigos
*Eleccións municipais na Coruña

## Notas
César Santiso

**Cesar Santiso Corral**, nado en Huesca o 21 de xuño de 1968, é un político galego, candidato e líder por Esquerda Unida-Os Verdes nas eleccións municipais de 2011 ao Concello da Coruña.

## Traxectoria 
Fillo de militar, naceu en Huesca e criouse no barrio de Monte Alto. mais continuaría a prestar o seu apoio público ao partido.

Após o seu paso polo Palacio de María Pita pasaría a formar parte da Asemblea Cidadá de Carral.

## Notas
Merops (xénero)

[miniatura|*Merops apiaster*, o [abellaruco europeo.]]
***Merops*** é un amplo xénero de aves da familia Meropidae, que comprende os abellarucos ou abelleiros. Os membros desta familia de aves do Vello Mundo caracterízanse pola súa plumaxe de rechamante colorido, corpos delgados e xeralmente plumas da cola centrais alongadas. Predominantemente comen insectos, especialmente abellas e avespas, que capturan no aire. En Galicia están presentes o *Merops apiaster* (abellaruco europeo) e detectouse o errante menos común abellaruco persa *Merops persicus* (véxase Lista de aves de Galicia).

Todas as aves comedoras de abellas están clasificadas no xénero *Merops* e na subfamilia Meropinae agás tres especies asiáticas da subfamilia Nyctyornithinae (xéneros *Nyctyornis* e *Meropogon*).

As especies incluídas no xénero *Merops* son:

* *Merops albicollis*
* *Merops apiaster*
* *Merops boehmi*
* *Merops breweri*
* *Merops bullocki*
* *Merops bullockoides*
* *Merops gularis*
* *Merops hirundinaeus*
* *Merops leschenaulti*
* *Merops malimbicus*
* *Merops mentalis*
* *Merops muelleri*
* *Merops nubicus*
* *Merops nubicoides*
* *Merops oreobates*
* *Merops orientalis*
* *Merops ornatus*
* *Merops phillipinus*
* *Merops persicus*
* *Merops pusillus*
* *Merops revoilii*
* *Merops superciliosus*
* *Merops variegatus*
* *Merops viridis*

## Notas
O Castrillón, A Coruña

**O Castrillón** é un barrio pertencente ao concello da Coruña, do cal entrou a formar parte en 1912 trala absorción do concello de Oza.

miniatura|250px|dereita|Casa do antigo concello de Oza.
miniatura|Situación do Castrillón no concello da Coruña.

## Historia e urbanismo 
O seu nome obedece a un asentamento castrexo que até o de agora non foi posíbel localizar con exactitude, mais se teñen atopado restos arqueolóxicos na construción do polideportivo que se erguerá no cruzamento das avenidas da Concordia e de Casanova de Eirís.

O barrio sitúase na parroquia de Oza e acubilla o antigo e centenario cemiterio municipal e a última casa consistorial do extinto concello de Oza.

De tardía, irregular e descontinua urbanización ten orixes eminentemente rurais. Ata principios do século XXI varias rúas, algunha delas importantes como Antonio Ríos ou a avenida da Concordia, comezadas no franquismo, tiñan aínda tramos incompletos.

As súas vías principais son as avenidas da Concordia (NE-SW) e Casanova de Eirís (NW-SE). Na súa contorna atópanse tres importantes zonas verdes como son a praza de Pablo Iglesias, o parque de Eirís e o parque de Oza.

## Servizos públicos 
Os servizos educativos son fornecidos principalmente polo colexio de educación primaria Fernández Latorre e os IES Monelos e Monte das Moas.

Conta cun centro cívico e biblioteca municipais na praza de Pablo Iglesias.

A Compañía de Tranvías da Coruña presta os seus servizos coas liñas 1, 12A e 14.

## Sociedade e tradicións 
Os principais centros de culto relixioso son os templos católicos de Santa Tareixa de Xesús, no Montiño, e Santa María de Oza.

O barrio celebra as súas festas a finais de agosto, como parte das festas de María Pita.

## Galería de imaxes 

Ficheiro:Monumento a Pablo Iglesias, A Coruña.jpg|Praza de Pablo Iglesias.
Ficheiro:Igrexa de Sta María de Oza (Oza, A Coruña).jpg|Igrexa de Santa María de Oza.
File:Parroquia de Santa Tareixa de Xesús.jpg|Novo templo parroquial de Sta. Tareixa de Xesús, ergueito a comezos do século XXI no mesmo lugar có anterior.
File:Barriocastrillon3.JPG|O descontrol urbanístico delata as orixes rurais de rúas aparentemente novas
File:Barriocastrillon6.JPG|Algunhas partes do barrio ficaron sen urbanizar, illadas do rural que bordea a trama urbana coruñesa

## Notas 
## Véxase tamén 
### Ligazóns 
* Blog do barrio do Castrillón
Bombardeo de Singapur (1944-1945)

O **bombardeo de Singapur (1944–1945)** foi unha campaña militar dirixida polas forzas aéreas aliadas durante a segunda guerra mundial. Unidades de bombardeiros de longo alcance das Forzas Aéreas do Exército dos Estados Unidos (USAAF) lanzaron 11 ataques aéreos dirixidos a Singapur, ocupado polo Imperio Xaponés, entre novembro de 1944 e marzo de 1945. A maioría destes ataques ían dirixidos contra a base naval e as instalacións dos estaleiros da illa. Despois de que os bombardeiros americanos se reorganizasen, os británicos da Royal Air Force asumiron a responsabilidade das operacións de minado preto de Singapur, as cales continuaron até o 24 de maio de 1945.

Os ataques tiveron resultados diversos: o dano máis significativo foi provocado na importante base naval de Singapur e no porto comercial. Algúns ataques sobre estes obxectivos non tiveron éxito e outros contra instalacións de almacenaxe de carburante en illas preto de Singapur foron ineficaces. A campaña de minado interrompeu o tráfico de barcos xaponesos na área de Singapur e provocou a perda de tres barcos e danos noutros dez, pero no foron decisivos no devir da guerra. Porén, os ataques aéreos aliados tiveron éxito alzando a moral da poboación civil de Singapur, que cría que estes poderían marcar a inminente liberación da cidade. O número global de vítimas civís dos bombardeos foi baixo, aínda que un ataque en concreto matou centenares de indixentes e varios traballadores civís de instalacións militares.

## Véxase tamén 
### Bibliografía 
* 
*
Industrias Ferri

**Industrias Ferri** é unha empresa galega do sector naval con sede en Gondomar. Ferri deseña e fabrica guindastres e equipamento naval.

## Historia
As orixes da empresa están nun pequeno obradoiro no baixo da casa do pai de Ricardo Fernández Villar, mecánico naval e capitán.

## Empresas do grupo
miniatura|esquerda
En 2013 Talleres Carral (O Martinete, A Coruña) é o fabricante de maquinillas, chigres e cabrestantes máis importante de España, fundado en 1921, pasou a formar parte do grupo Industrias Ferri S.A.
A empresa naval belga Brusselle creada en 1929 fabricante de maquinillas e servotimóns foi mercada e fusionada con Talleres Carral pasando a chamarse Brusselle Carral Marine.

## Notas
Kristaps Porziņģis

**Kristaps Porziņģis**, nado o 2 de agosto de 1995 en Liepāja, é un xogador profesional de baloncesto letón que xoga para os Atlanta Hawks da National Basketball Association (NBA). Cunha estatura de 2,18 metros xoga nas posicións de ala-pivote e pivote.

## Traxectoria profesional 
Porziņģis comezou a súa carreira en varios equipos da súa localidade natal, antes de fichar polas categorías inferiores do CB Sevilla no ano 2011. Debutou co primeiro equipo o 29 de setembro de 2012, na derrota do Sevilla contra o CB Murcia.

O 25 de xuño de 2015, Porziņģis foi elixido na 4ª posición do Draft da NBA de 2015 polos New York Knicks. O 30 de xuño de 2015, asinou o seu contrato de rookie cos Knicks.

O 31 de xaneiro de 2019, Porziņģis foi traspasado xunto a Trey Burke, Tim Hardaway Jr. e Courtney Lee ós Dallas Mavericks, a cambio de DeAndre Jordan, Wesley Matthews, Dennis Smith Jr. e dúas futuras eleccións da primeira rolda do Draft.

O 10 de febreiro de 2022, Porziņģis e unha elección da segunda rolda do Draft de 2022 foron traspasados ós Washington Wizards, a cambio de Spencer Dinwiddie e Dāvis Bertāns.

O 22 de xuño de 2023, os Wizards traspasaron a Porziņģis ós Boston Celtics, como parte dun traspaso entre tres equipos que mandou a Marcus Smart ós Grizzlies, e a Tyus Jones, Danilo Gallinari, Mike Muscala e unha elección da segunda rolda do Draft de 2023 dos Celtics ós Wizards.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Alen Omić

**Alen Omić**, nado o 6 de maio de 1992 en Tuzla, é un xogador profesional de baloncesto esloveno. Cunha estatura de 2,16 metros xoga na posición de pivote para o KK Cedevita Olimpija da ABA Liga.

## Traxectoria profesional 
Omić comezou a xogar coma profesional no Zlatorog Laško esloveno, equipo co que asinou no ano 2009, e que deixou en 2012. O 30 de agosto de 2012, Omić asinou un contrato de catro anos co KK Union Olimpija esloveno.

En xullo de 2014, Omić disputou a Liga de Verán da NBA cos Brooklyn Nets. Ó ano seguinte disputou de novo a Liga de Verán cos Denver Nuggets.

O 1 de agosto de 2015, Omić asinou un contrato de dous anos co Herbalife Gran Canaria.

## Notas 
## Véxase tamén 
### Ligazóns externas 
* Perfil en ACB.com
CATH

A **CATH Protein Structure Classification** (Clasificación da Estrutura das Proteínas CATH) é unha clasificación de dominios proteicos xerárquica e semiautomática publicada en 1997 por Christine Orengo, Janet Thornton e os seus colegas. CATH comparte moitas características xerais co seu principal rival na clasificación de proteínas, que é SCOP, porén ten tamén áreas nas cales os detalles da clasificación difiren bastante.

## Xerarquía 
O nome **CATH** é un acrónimo dos catro principais niveis na clasificación: Clase, Arquitectura, Topoloxía, Homoloxía (das superfamilias).

CATH define catro clases: principalmente alfa, principalmengte beta, alfa e beta, poucas estruturas secundarias.

Para comprender mellor o sistema de clasificación CATH é útil coñecer como se constrúen: gran parte deste traballo faise por métodos automáticos, pero tamén hai importantes elementos manuais que se aplican na clasificación.

O primeiro paso é separar as proteínas en dominios. É difícil facer unha definición inequívoca de dominio e esta é unha área na que CATH e SCOP se diferencian.

Os dominios son distribuídos automaticamente en clases e agrupados baseándose na semellanza das secuencias. Estes grupos forman o nivel H da clasificación. O nivel de topoloxía está formado por comparacións estruturais de grupos homólogos. Finalmente, o nivel de Arquitectura asígnase manualmente.

A clasificación do nivel Clase faise baseándose neses 4 criterios:
# contido de estrutura secundaria;
# contactos de estrutura secundaria;
# puntuación (*score*) de alternancia de estrutura secundaria; e
# porcentaxe de febras paralelas.

Poden atoparse máis detalles deste proceso e da comparación entre SCOP, CATH e FSSP en: Hadley & Jones, 1999 e en Day *et al.*, 2003.

## Exemplo 
* só dominios alfa
* só dominios beta
* alfa e beta
** rolo
** barril TIM
** sandwich
*** beta-lactamase

## Notas 
## Véxase tamén 
### Outros artigos 
* SCOP (outro sistema de clasificación de proteinas)
* FSSP (outro sistema de clasificación de proteinas)

### Ligazóns externas 
* CATH Protein Structure Classification
Madcon

**Madcon** é un dúo musical noruegués formado en 1992 por Yosef Wolde-Mariam e Tshawe Baqwa. Madcon lanzou sete álbums até o ano 2018. Son coñecidos polo cover de 2007 de "Beggin'" de The Four Seasons e polo sinxelo de 2015 "Don't Worry" con Ray Dalton.

## Membros 
### Yosef Wolde-Mariam 
Yosef Wolde-Mariam, nado o 4 de agosto de 1978, é un presentador de televisión e rapeiro etíope-noruegués. Os seus pais son orixinarios de Etiopía e Eritrea.

Wolde-Mariam medrou en Grefsen, Noruega, e mudouse coa súa nai a Røyken, Grønland, Grünerløkka e Bekkelaget. En 2012, foi mentor na versión norueguesa de *The Voice*, coñecida como *The Voice – Norges beste stemme*, emitida pola televisión norueguesa TV 2.

### Tshawe Baqwa 
Tshawe Baqwa, nado o 6 de xaneiro de 1980 en Saarbrücken, Alemaña, é un rapeiro e presentador de televisión surafricano-alemán-noruegués.

Baqwa mudouse a Suráfrica cos seus pais cando tiña 14 anos, no momento das primeiras eleccións democráticas do país, e máis tarde regresou a Noruega para comezar a súa carreira musical.

Baqwa gañou na terceira edición da competición norueguesa de baile *Skal vi danse?*. Aínda que os xuíces finalmente favoreceron á finalista Mona Grudt, Baqwa gañou por votación pública. Tamén actuou como artista de voz no filme *Rio*, interpretando o personaxe de Nico.

## Discografía 
* ''It's All a Madcon* (2004)
* *So Dark the Con of Man* (2007)
* *An InCONvenient Truth* (2008)
* *Contraband* (2010)
* *Contakt* (2012)
* *Icon* (2013)
* *Contakt Vol. 2'' (2018)

## Notas 
## Véxase tamén 
### Ligazóns externas 
* Páxina oficial